als_Latn dik_Latn sag_Latn
Vjen përsëri si e përzgjedhura jonë në këtë rubrikë dhe të themi të drejtën sot ka edhe një arsye tej veshjes që e kemi veçuar. Sot, Julka Gramo feston ditën e saj të lindjes. Këngëtarja dhe folësja e talentuar nuk e ka aspak të nevojshme të favorizohet në këtë drejtim sepse vishet gjithmonë bukur dhe ka një stil të veçantë, por sot, edhe pse mund ta kishim shmangur duke qenë që e kemi pasur dhe më parë në këtë rubrikë, vendosëm ta zgjidhnim, si urimi ynë për ditëlindje.
Por Julka e ka justifikuar këtë vend me zgjedhjet plot stil. Një kostum njëngjyrësh bluzë dhe fund, të dyja me prerje në formë kove, janë një veshje sa vajzërore aq dhe e përshtatshme për personat që kalojnë një pjesë të mirë të ditës në mjediset me ajër të kondicionuar.
Pjesa më e bukur e fundit është pjesa e poshtme prej tyli që i jep elementin e princeshës moderne, që Julka e përdor gjithmonë në veshje. Një spilë në formën e lules në ngjyrë gri kombinohet me larat e atleteve. Dy vathë të gjatë të varur janë aksesorët e kësaj dite kaq speciale për Julkën. Lulet nuk po i analizojmë, ato duken bukur te çdo vajzë.
als_Latn als_Latn als_Latn